CELEX: 32000D0069(01)
Language: sk
Date: 1999-12-22 00:00:00
Title: Rozhodnutie Komisie z 22. decembra 1999, ktorým sa menia a dopĺňajú rozhodnutia 1999/466/ES a 1999/467/ES, ktorými sa ustanovuje štatút stád hovädzieho dobytka bez brucelózy a tuberkulózy v určitých členských štátoch alebo v regiónoch členských štátov (oznámené pod číslom dokumentu C(1999) 5007)Text s významom pre EHP

Dôležité právne oznámenie

|

32000D0069(01)

Úradný vestník L 023 , 28/01/2000 S. 0076 - 0077

		Rozhodnutie Komisiez 22. decembra 1999,ktorým sa menia a dopĺňajú rozhodnutia 1999/466/ES a 1999/467/ES, ktorými sa ustanovuje štatút stád hovädzieho dobytka bez brucelózy a tuberkulózy v určitých členských štátoch alebo v regiónoch členských štátov(oznámené pod číslom dokumentu C(1999) 5007)(Text s významom pre EHP)(2000/69/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri spoločenstva [1], naposledy zmenenú a doplnenú smernicou Rady 98/99/ES [2], a najmä na jej prílohu A I ods. 4 a prílohu A II ods. 7,keďže:(1) rozhodnutie Komisie 1999/466/ES z 15. júla 1999, ktorým sa úradne ustanovuje štatút stád hovädzieho dobytka úradne bez brucelózy určitých členských štátov alebo regiónov členských štátov a ktorým sa zrušuje rozhodnutie 97/175/ES [3], priznalo tento štatút určitým členským štátom a ich regiónom do 31. decembra 1999;(2) rozhodnutie Komisie 1999/467/EHS z 15. júla 1999, ktorým sa ustanovuje štatút stád hovädzieho dobytka bez tuberkulózy určitých členských štátov alebo regiónov členských štátov a ktorým sa zrušuje rozhodnutie 97/76/ES [4], priznalo tento štatút určitým členským štátom a ich regiónom do 31. decembra 1999;(3) v súlade s prílohami A I, ods. 4 písmeno b) a A II ods. 7 písmeno b) smernice 64/432/EHS systém identifikácie umožňujúci identifikáciu stád pôvodu a tranzitu pre všetok hovädzí dobytok v súlade s nariadením Rady (ES) č. 820/97 [5] je nevyhnutným predpokladom priznania štatútu bez tuberkulózy hovädzieho dobytka a brucelózy hovädzieho dobytku;(4) dočasné obmedzenia štatútu bez tuberkulózy hovädzieho dobytka a brucelózy hovädzieho dobytka, s ktorými sa počíta vo vyššie uvedených rozhodnutiach bolo zavedené v dôsledku nejednotnosti dátumov v rôznych právnych aktoch, a to najmä vzhľadom na to, že určité prvky identifikačného systému mali byť plne funkčné v súlade s vyššie uvedeným nariadením k 31. decembru 1999;(5) berúc do úvahy skutočnosť, že vytvorenie počítačovej databázy pre identifikáciu a registráciu hovädzieho dobytka predstavuje základný prvok systému určeného nariadením Rady (ES) č. 820/97, Komisia uznala operačný charakter databáz vytvorených v Rakúsku rozhodnutím 1999/571/ES [6], v Dánsku rozhodnutím 1999/376/ES [7], vo Fínsku rozhodnutím 1999/317/ES [8], v Luxembursku rozhodnutím 1999/375/ES [9], v Holandsku rozhodnutím 1999/546/ES [10] a vo Švédsku rozhodnutím 1999/693/ES [11];(6) v prípade Nemecka, Komisia obdržala dostatok informácií umožňujúcich posúdiť databázu ako operačnú, toto ohodnotenie však môže byť revidované vzhľadom na výsledky nadchádzajúcej návštevy na mieste;(7) pokiaľ ide o Taliansko a Spojené kráľovstvo, vyžaduje sa dodatočná doba v dĺžke 6 mesiacov na ukončenie vytvorenia vyššie uvedenej databázy a na základe tohto dôvodu štatút stád hovädzieho dobytka bez tuberkulózy hovädzieho dobytka v regiónoch Bolzano a Trento a v regióne Bolzano a vo Veľkej Británii, pokiaľ ide o brucelózu hovädzieho dobytka sa prizná do 30. júna 2000, s výhradou revízie ešte pre uvedeným dátumom;(8) z tohto dôvodu je nevyhnutné prispôsobiť od 1. januára 2000 rozhodnutia 1999/466/ES a 1999/467/ES platnému právnemu stavu;(9) opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Rozhodnutie 1999/466/ES sa mení a dopĺňa takto:a) v názve prílohy I sa vypúšťajú slová "do 31. decembra 1999".b) v názve prílohy II sa slová "do 31. decembra 1999" nahrádzajú slovami "do 30. júna 2000".2. Rozhodnutie 1999/467/ES sa mení a dopĺňa takto:a) v názve prílohy I sa vypúšťajú slová "do 31. decembra 1999".b) v názve prílohy II sa slová "do 31. decembra 1999" nahrádzajú slovami "do 30. júna 2000".Článok 2Toto rozhodnutie je adresované členským štátom.V Bruseli 22. decembra 1999Za KomisiuDavid Byrnečlen Komisie[1] Ú. v. ES 121, 29.7.1964, s. 1977/64.[2] Ú. v. ES L 358, 31.12.1998, s. 107.[3] Ú. v. ES L 181, 16.7.1999, s. 34.[4] Ú. v. ES L 181, 16.7.1999, s. 36.[5] Ú. v. ES L 173, 7.5.1997, s. 1.[6] Ú. v. ES L 217, 17.8.1999, s. 62.[7] Ú. v. ES L 144, 9.6.1999, s. 35.[8] Ú. v. ES L 122, 12.5.1999, s. 40.[9] Ú. v. ES L 144, 9.6.1999, s. 34.[10] Ú. v. ES L 209, 7.8.1999, s. 32.[11] Ú. v. ES L 273, 23.10.1999, s. 14.--------------------------------------------------